
Cuvânt înainte 


Cu ocazia studiilor mele în Statele Unite ale Americii mi-am propus să ţin un jurnal 
dar nu am reuşit acest lucru din cauza programului foarte încărcat şi a timpului limitat. Am 
reuşit să menţin o cronologie a evenimentelor mai importante din studiile mele din 
Pennsylvania timp de un semestru academic. Aceasta a fost în anul 1999 şi se leagă 
foarte mult de Institutul de Teologie Ortodoxă Sfântul Tihon din South Canaan. Am crezut 
că am pierdut însemnările mele dar din fericire am reuşit să găsesc manuscrisul de acum 
mai bine de 14 ani. Evident, ca şi orice jurnal îmi pare rău acum că nu mi-am scris mai 
bine însemnările, persoanele cu care am intrat în legătură şi restul de evenimente la care 
am fost spectator, printre care au fost şi atentatele teroriste din anul 2001. In anul 2001 
deja nu mai aveam un jurnal. Ceea ce mai rețin din anul 2001 a fost teroarea pe care am 
resimţit-o extrem de amplu. Aceste rânduri sunt date publicaţiei pentru a arăta un 
crâmpei din ceea ce am experimentat pe continentul american. Iniţial nu am voit să le fac 
publice dar ele sunt mai mult un fel de mărturie a dezvoltării mele personale şi 
intelectuale. 

Jurnalul a ţinut din septembrie 1999 până în decembrie 1999 deci timp de 4 luni. Nu 
mai rețin prea multe lucruri însă unele sunt amuzante. Prin urmare deşi în Statele Unite 
ale Americii am stat 3 ani între 1999 şi 2002 am fost capabil să ţin un jurnal sistematic 
numai 4 luni. Acest jurnal îl redau integral aici cu unele corecturi ale textului. Poate unii se 
vor folosii de experienţele şi problemele cu care m-am confruntat eu. Un jurnal similar a 
fost scris şi de Părintele Alexander Schemann cu mulţi ani înaintea mea, dar nu am ştiu 
despre el decât destul de recent. 

Radu Teodorescu 


Septembrie 1999 South Canaan 


Mă aflu în America de vreo 3 săptămâni, mai precis pe 1 septembrie am sosit în 
Philadelphia. Impresiile pe care le-am avut prima dată nu au fost prea strălucite. În primul 
rând mă aşteptam ca aeroportul din Philadelphia să fie mult mai mare. Oraşul nu cred că 
are mai mult de 2 sau 3 milioane de locuitori. Este sigur că atunci când voi pleca înapoi 
spre România voi pleca din New York [de pe aeroportul JFK]. 

Atmosfera din Pennsylvania este una montană. Acest lucru m-a pus pe gânduri şi 
mi-a risipit imediat gândurile la o Americă ultramodernă şi supra-tehnologizată. Preoţii 
care m-au aşteptat la aeroport mi s-au părut oameni amabili: Leo Poore şi Martin Pauluch. 
La fel şi Arhiepiscopul Herman Swaiko de Philadelphia este un om extrem de grăbit în 
genere [la masă termină de mâncat întotdeauna primul] şi primul lucru la care m-am 
gândit după ce l-am întâlnit a fost să nu îl supăr şi să ne înţelegem. Acest lucru nu a fost 
prea greu fiindcă la recepţia dată în cinstea începutului de cursuri academice mi-a spus că 
crede că sunt un om inteligent. În această săptămână m-a invitat la el pentru un fel pentru 
a îmi propune să trec direct în programul de Master of Divinity [un fel de doctorat în 
teologie în sistemele europene], ceea ce mie îmi surâde fiindcă programul în care sunt 
încadrat acum priestly formation, formare duhovnicească mi se pare mai slab. 

Colegii sunt oameni simpatici. Sunt în relaţii bune cu un student din Arizona Robert 
Pheffeir şi un altul pe nume Matthew Moriak care iubesc foarte mult un sport destul de 
decadent după mine Wrestling. Săptămâna trecută am fost la cinematograf în oraşul 
Scranton pentru a urmării noua serie din Star Wars. Azi am fost cu un coleg pe nume 
Barnabal Fravel şi un prieten pe nume Dimitry Kovaliov într-un alt oraş pentru a face 
asigurarea medicală. Barnabas Fravel este de origine americană şi a locuit mult timp în 
Alaska [unde îmi spunea că vara este întuneric numai trei ore pe zi iar iarna 21 de ore pe 
zii este întuneric]. 

Studenţii americani mi se par leneşi şi cred că asta este în strânsă legătură cu 
mediul lor de viaţă: mâncare la discreţie de toate sortimentele, băutură, tutun...de fapt 
aceiaşi situaţie este şi în România [mai puţin mâncarea la discreţie]. Tot în această 
săptămână i-am scris Arhiepiscopului Nathanel Popp din Michigan o scrisoare şi sper să 
primesc de la el un răspuns pozitiv dacă nu o să las lucrurile aşa cum sunt. Oricum din 
anturajul Ariepiscopului Nathanel Popp am avut o relaţie tensionată cu părintele 
Constantin Tofan dar în cele din urmă ne-am iertat unul pe altul. Cu mine mai este un 
student de origine română care se numeşte David Subu şi care mi-a cerut să mă duc 
mâine sâmbătă la un parastas din familia lui. 


2 octombrie 1999 


Sunt în America şi parcă mă simt nicăieri. Am un teribil simţ al criticismului şi totul 
mi se pare în această perioadă teribil şi neconvăngător şi insipid. Până şi rândurile pe 
care le scriu parcă îmi provoacă un sentiment de trândăveală şi de delăsare şi asta 
probabil din cauza faptului că nu sunt cunoscut şi probabil mă simt anonim. Nu ştiu chiar 
mă întreb de unde îmi vine acest caracter pasional şi eruptiv. Poate din familie. Aceasta 
fiindcă realizez pentru a mia oară că nu pot gândii decât în extreme. De exemplu acum 
simt că nu mai trebuie să scriu în româneşte. Poate îmi este frică că nu o să trec cu bine 
examenele de aici? Poate pentru alte motive ce nu îmi sunt cunoscute. Nu ştiu....sunt în 
lumea problemelor şi a dilemelor. 

leri a trebuit să merg în New York la Seminarul Sfântul Vladimir, dar nu mi-am 
potrivit ceasul cum trebuie şi şoferul [cu voie sau nu] deşi am vorbit de trei ori în prealabil 
cu el nu a bătut de mine la uşă. A venit azi în timp ce dormeam să îşi ceară scuze. 
Recunosc că am un sentiment de inferioritate faţă de studenţii americani. De fapt suntem 
împărţiţi în două: la etaj sunt americani şi la parter europenii. Mie mi-ar fii ruşine de acest 
fel de demarcaţi. Am încercat să discut acest lucru du administratorul de aici Leo Poore 
dar nu am avut mare succes. 

leri am citit mai toată ziua o carte a lui Roquet şi Eliade, Ispita labirintului, Ordeal by 
the labirinth. Nu am văzut această carte publicată în româneşte şi am avut o sumă de 
stări contradictorii. Îmi dau seama pe zii ce trece că oricât aş vrea să scap de creaţia lui 
Eliade nu reuşesc. Există ceva obsedant în raportarea şi modul de viaţă a lui Eliade. Pe de 
altă parte sunt convins că dacă aş fii avut şansa să îl cunosc personal pe Mircea Eliade aş 
fii fost dezamăgit. Să fie oare asta o obsesie că ajungi să cunoşti un om din cărţi fără să îl 
vezi personal? Probabil. Este o explicaţie care merită luată în considerare. Ceea ce îmi dau 
seama este că influenţa lui Mircea Eliade a fost colosală în America pentru destinul 
didactic şi fenomenologic al istoriei religiilor. Cu toţi cu care am vorbit în Pennsylvania mi- 
au spus că Mircea Eliade şi Nicolae Ceauşescu sunt printre cele mai cunoscute nume de 
români. Ce asociere ciudată! 

În această săptămână am intrat direct la programul de master. Am primit o scrisoare 
din România care a declanşat mai multe sentimente revoluţionare în mine. Mă tot bate un 
gând să mă apuc să studiez arhitectura creştină, mai ales după ce am văzut aici în 
bibliotecă un volum de arhitectură de la Universitatea Yale. Momentan nu am nici un 
computer în cameră şi sunt cu ochii în patru să îmi procur unul. Dacă pe viitor mă 
conectez la internet asta o să fie ceva care nu ştiu ce repercusiuni imediate ar putea avea 
asupra mea fiindcă am auzit mai multe cazuri de dependenţi de internet. Nu cred că aş 
putea rezista ispitei de a stat toată ziua pe internet. Planuri de viitor: seminarul sfântul 
Vladimir încă mă atrage. Poate vor merge la Harvard sau Yale. Poate ar trebui să fac şi o 
vizită în Chicago la casa lui Eliade şi la casa lui loan Culianu. Poate ar trebui să mă 
întâlnesc cu logdnica lui Culianu Hilary Wiersner? Nu ştiu sunt confuz. Ultima ipoteză şi 
cea mai abdominabilă care am auzit-o despre moartea lui Culianu, ar fii că logodnica lui 
Culianu ar fii putut să îl omoare pentru a moştenii asigurarea lui pe viaţă care s-ar ridica 
undeva la 1500.00 dolari. Am, citit acest lucru într-un articol scris de un anume Oişteanu. 

Azi noapte nu am stat la trei filme în faţa ecranului cu Dustin Hoffman: Hero, 
Rainman şi Little big man. Am râs şi am avut parte de un timp bun. 


Muzeul mănăstirii Tihon este destul de cochet. leri am făcut o vizită cu un funcţionar 
de spital din Washington DC: Pat. Pat este un om amabil şi îmi spune că iubeşte foarte 
mult procesiunile şi petrecerile în stil grecesc din Atena. După o lună nu mai simt dorul de 
casă. Mă bate gândul la cum rezistă mama fără de mine. Fratele Alin îmi spune că se 
linişteşte. Încerc să îmi imaginez cum v-a fii întoarcerea înapoi. 

Am încercat să citesc o carte: The occult: a history. Nu am terminat-o. Am citit 
numai 2 sau 3 capitole. Idei de genul: ocultul este prezent la păsările migratoare care ştiu 
drumul mai înainte pe mii de mile şi kilometri. Acest lucru mi se pare o aberaţie. De fapt 
am rămas uimit de câtă presă şi publicaţii de 2 lei sunt prin supermarkete. A scrie doar de 
dragul de a scrie. Pe zii ce trece mi se cristalizează idea lui Shakespeare închiderii omului 
într-un univers mult prea umanizat, cu tragedii mult prea umane şi lucruri care nu te leagă 
de absolut. Nişte paroxisme care nu îşi au nici un fel de rezolvare finală, suavă şi discretă 
în eternitate. Doar o mare de plăsmuiri umane, de parfumuri, de vâlvătăi şi circuite 
mundane...fără prea multe ieşiri suave şi extatice în Absolut. Cel puţin ideea asta o am 
după ce am citit trei din operele esenţiale ale lui Shakespeare: Romeo şi Julieta, MacBeth 
şi Hamlet. 

Pe Balzac nu îl pot citii fiindcă nu am răbdare şi constituţia mea internă diferă de 
stilul său creaţional. George Florovsky mi se pare senzaţional şi profund. Este un teolog 
ortodox cum aş vrea să fiu şi eu. Probabil visez să fie tradus integral în româneşte şi 
probabil o voi face eu fiindcă din motive ciudate nu a fost tradus. Mă întreb de ce nu a 
făcut-o părintele loan Ică jr. La Deisis în Sibiu? Poate din pricina taxelor de copyright? 

Geroge Florovsky a fost profesor la Harvard, la Princeton şi la Sfântul Vladimir doar 
cu o diplomă de licenţă fără nici un doctorat sau nici un master: este destul de ciudat. 

Doamne Dumnezeule! George Dumnezil ştia 30 de limbi şi nu ştiu câte alte dialecte. 
Aici este problema incontestabilă a providenţei lui Dumnezeu. El înzestrată oameni după 
cum voieşte. Mă întreb ce aş fii făcut eu dacă aş fii ştiu atât de multe limbi? Deocamdată 
rămân un simplu vorbitor de greacă şi latină, şi un cunoscător de franceză şi engleză. 
Probabil pe viitor o să îmi însuşesc ceva din rusă şi slavonă. Mai ştiu alfabetul şi ceva 
structuri în ebraică. Atât este tot. Dar nu cred că voi fii niciodată ca şi Dumnezil. Aceasta 
nu este din pricina mea ci fiindcă atât am fost înzestrat de Dumnezeu. Dar cum se spune 
„neputinţa omului este putinţa lui Dumnezeu” The incapacity of man is the capacity of 
God. 

Primesc mai multe scrisori de la prietena mea din România. Mi se par dezlânate dar 
are un stil atractiv cu nuanţe puerile. Nu cred că se v-a schimba prea mult pe viitor. Văd la 
ea o discrepanţă între modul copilăresc de a judeca şi învârtoşarea în cine ştie ce ideal şi 
preconcepte. Cred că seamănă cu mama ei. De fapt toţii avem părţi din părinţii noştri. 
Aceasta este făptura umană şi ceea ce primeşti ca un dat ipostatic rămâne etern, dar 
structurile moştenite de la părinţi se pot modifica în timp în special într-o mănăstire. 

Relaţia mea cu Igor Kongrustiev vecinul de cameră este ciudată. A terminat la 
Moscova masterul în psihologie şi psihiatrie. Ceea ce este cert este că nu este prea iniţiat 
în teme de creştinism, cel puţin la nivel intelectual unde nu mi se pare prea strălucit. În 
San Francisco unde locuieşte a fost un fel de învăţător guru la şcoala lui privată. Apoi a 
vrut să se retragă pe Hymalaia să devină călugăr buddhist. Igor a descoperit ulterior 
ortodoxia din Rusia unde a fost crescut. Actualmente a cerut decanului Alexander Golubov 
să predea nişte cursuri anti-yoghinice. La ce bun? El ştie. Ideea mi se pare ridicolă, mai 
ales fiindcă seminarul este în fuziune cu o mănăstire ortodoxă. 


Săptămâna asta am dat un test de limba greacă cu părintele Juvenaly Repass, un 
absolvent de la Universitatea Yale de biochimie. A fost un examen extrem de greu fiindcă 
traducerea trebuia făcută din greacă în engleză. Am trecut cu bine. 

Aseară am fost de am văzut o casetă video cu Arhiepsocpul Nathaniel Popp. Pare un 
om spiritual la fel ca şi Părintele Roman Braga. Apoi am luat cina cu David Subu şi soţia lui 
Stephanie. Stephanie e irlandeză şi simpatică. David mi se pare dezorientat. 

Mă întreb cum este atmosfera în Seminarul Sfântul Herman din Alaska? Poate pe 
viitor voi merge la Holy Cross în Boston. Nu ştiu. Mă gândesc că ar trebui să public în 
România o carte. Ar fii un vis împlinit. Cred totuşi că nu îmi cunosc capacitatea destul de 
bine. 


2 octombrie 1999, ora 10 pm 


Ceea ce descopăr acum este puterea internetului, a spaţiilor virtuale în care totul 
este posibil. Am comunicat în direct pe internet cu oameni din toată lumea: Canada, Italia, 
Franţa sau Germania Am vorbit mai mult cu cineva din Illionis. Încă mai am în urechi o 
melodie a lui Pierluigi Palestina (n. 1526) Mass of Pope Marceluus. Totul este parcă plin de 
proporţii, de arhitectură sublimă, de o demnitate şi o maiestate aparte, de parcă de 
aproprii de o austeritate muzicală. Compoziţia a fost scrisă în modul hipolidian. Totul este 
ca şi un curs neîntrerupt de izvor cristalin, plin de un excentric simţ al calmului. În special 
Kyrie elesion te duce dincolo de lume. Este ceea ce se spune un „different other.” 

Datoria mea aici la Sfântul Tihon este să spăl săptămânal uşile săptămâna cu un 
„spray alert” şi de 3 ori pe lună trebui să îmi fac datoria la bucătărie. Lucrul nu este 
extrem de complicat. 

Zilele astea am citit din Will Durant despre perioada renaşterii cu fondatorul ei 
Petrarca. Totul este problema jocului dintre trei civilizaţii: antică-medievală-postmodernă. 
Roma-Constantinopol-Moscova. De ce i s-a mai spus la Moscova şi a treia Romă? De fapt 
aceasta este o problemă trecută: problema esenţială de acum este Asia şi America: două 
noi blocuri de civilizaţie care nu ştiu dacă sunt compatibile una cu alta sau nu. 

Ceea ce îmi lipseşte acum este o mămăligă românească cu brânză şi o păpăradă ca 
şi acasă. 

Acest citat din Bocacio mă măguleşte: „dist rustful of my own faculties: | embrace 
doubt itself as truth....afirming nothing and doubting all things except those in which 
doubt is a sacrilege...” ceea ce este interesant la Palestrina este că el în cântecele lui el 
angajează notă contra notă preferând vocile înalte, permițându-le să accentueze melodia. 
De obicei lasă grupurile de voci să se succeadă unul după altul în recitarea textului. El 
adaugă noi şi noi motive muzicale. Rezultatul compoziţilor lui nu este asemenea unui 
experiment necolorat, ci o compoziţie cu proporţii magnifice, cu o semnificaţie intelectuală 
clară, în timp ce sentimentul celui care ascultă atinge concomitent înălţimi şi adâncimi. 
Rezultatul este cea mai perfectă muzică, care poate fii concepută pur şi senin, eliberată de 
agitaţie şi de uimire dând formă laudei lui Dumnezeu. 

De ce nu mi-am găsit până acum un maestru definitiv? Am trecut succesiv pe la 
Părintele Donu Ghoerghe, Arhiepiscopul Andei, Părintele Serafim de la Afteia, Părintele 
Remete. Mai multă vreme am fost atras de Domnul Sorin Dumitrescu. Poate aşa sunt eu 
că nu pot avea doar un maestru. Cândva o să am şi eu oameni pe care să îi educ şi să mă 
ocup de ei. De fapt am avut o grămadă. Cel mai bine înveţi prin comparaţie. 


Totuşi, cine l-a asasinat pe Culianu? 

Regulile de la biblioteca de aici sunt stricte. La 10 noaptea toată lumea părăseşte 
biblioteca. Bibliotecarul Juvenalie de la Yale m-a scos afară din bibliotecă de 3 ori fiindcă 
am depăşit limitate de timp. 


4 octombrie 1999, ora 8, 10 am. 


Noaptea trecută între sfera conştientă şi cea onirică am avut impresia unei idei cu 
totul strălucite. Mi s-a părut ceva esenţial în privinţa persoanei mele proprii. Dimineaţa nu 
mi-am mai adus aminte nimic. Mi s-a părut atât de esenţial fiindcă am găsit firul stărilor 
mele de depresie. Marea majoritate a ruşilor din acest mic seminar teologic îl urăsc pe 
Gorbaciov. Nu cred că pentru el însuşi ci pentru ceea ce a urmat cu ţara lor. Salariile din 
Rusia sunt acum de 20 dolari pe lună. Aseară am vorbit cu Oleg Soloviov din Sank 
Petersbug. El îl condamnă pe Gorbaciov fiindcă acum are o vilă rezindeţială în San 
Francisco. 

Ceea ce cred este că în Rusia s-a întâmplat ceea ce trebuia să se întâmple. Situaţia 
de acum nu se v-a schimba curând. Cum am mai discutat şi cu un medic din Philadelphia: 
ceea ce este cu adevărat o realitate este răul care s-a instaurat în inimile oamenilor odată 
cu comunismul. Este un rău care se reflectă în mentalitate, patimi, atitudini. Acelaşi lucru 
se petrece şi în România. Este răul inconştient, colectiv şi degradant din care izvorăsc 
restul: corupţia (spirituală), minciuna, viciul... 

De câte ori am intrat într-un local american am rămas mirat de accentul pe care îl 
pun pe viaţa de familie. Femeia joacă un rolul important în viaţa americanilor, comparativ 
cu cea a românilor unde este a cincea roată la căruţă. Da, acestea sunt urmele impactului 
de diferenţă de civilizaţie asupra mea. 

Problema studiilor mele de aici din Pennsylvania este interesantă fiindcă nu ştiu 
mare lucru despre modul sau pretenţiile academice americane. Mă gândesc la un 
doctorat. Am la dispoziţie 3 ani să mă gândesc la acest lucru. În OCA [Biserica Ortodoxă 
Americană] eşti în general plăcut surprins sau uimit de mulţimea de tradiţii liturgice. Sârbi, 
ruşi, români, bulgari, ucraineni sau albanezi cu toţii au diferite tradiţii dar sunt grupaţi în 
OCA. Unele jurisdicții din California sunt pe calendarul vechi. Acest aspect liturgic reflectă 
aici o biserică aflată în plin proces de elaborare a unei tradiţii comune. O tradiţie care 
există şi e fondată teologic ulterior este problema pâini din ziua Paştilor. 

Nu ştiam că există o Biserică Ortodoxă extrem de activă în Mexic. 

Uneori îmi place să fiu cinic şi plin de vanitate cu cei care trăiesc în colectiv. M-am 
făcut de mai multe ori incomod şi am pus întrebările cele mai surpzinătoare. Fii 
provocator, arată-te nemulţumit dar totuşi menţine respectul academic. Ceea ce îmi dau 
seama este că faţa şi trăsăturile pure ale unui om pot fii foarte duplicitare. De multe ori cel 
care îţi întinde o mănă de ajutor se poate să aibă un pumnal în cealaltă. Nu fii suspicios 
dar nu te arăta încrezător de prima dată. Imi place să las o impresie provocatoare cu cei 
care vor să trăiască în spiritul şi puritatea ortodoxiei. Nu pentru sminteală ci pentru a 
întării [dacă este ceva de întărit]. Fii contradictoriu: este o deviză care mă propulsează 
întotdeauna în cunoaştere...dar nu fii niciodată duplicitar. 

Domnul lisus Hristos a fost contradictoriu cu cei din timpul Lui; obişnuia să 
vorbească uneori în parabole, tocmai ca să provoace, să schimbe mentalitatea şi modul de 
gândire a multora. Domnul lisus Hristos a fost un om care a „scandalizat” mentalităţile 


fariseice şi a provocat cel mai mare „scanda!” din istoria omeniri. Problema esenţială a 
doctrinei creştine este asemenea unui joc mental care conţine structurile mai multor 
elemente care sunt cooptate şi combinate împreună. Fiecare sectă, erezie sau structură 
religioasă se deplasează în afara programului doctrinar al ortodoxiei. Ortodoxia este liberă 
de orice subjugare mentală de tip gnostic. Doctrina Bisericii este în sine asemenea unei 
paradigme. O paradigmă care joacă un rol fundamental în dezvoltarea religioasă este 
mintea [mental influences]. 

Pe zii ce trece realizez că chemarea mea mai multe teologico-academică decât 
teologico-preoţească. Nu mă văd într-o parohie în relaţii cordiale cu credincioşii. Gândesc 
şi acţionez mult prea raţional. Mistagogia mea personală este mai mult raţională şi de 
obicei eu nu urmăresc stilistica exprimării mele, ci mesajul pe care vreau să îl exprim. Nu 
cred că am resursa intelectuală necesară unei activităţi stilistice perfecţioniste. În rest 
este o problemă de temperament şi inteligenţă. 

Mircea Eliade este un pan religios împlinit. 

Sunt aici câţiva masteranzi din Georgia. Este unul care a plecat din Georgia cu soţia 
cu tot şi acum este în Canada cu soţia. Imi spune că a suferit foarte mult. l-au ars casa din 
cauza unor conflicte etnice dintre comuniştii din Georgia. Acum stă în seminar şi situaţia 
lui este pe muchie de cuţit. 

Nu am reuşit să îmi dau seama dacă ruşii au un simţ al umorului dezvoltat. Tot ceea 
ce pot spune este că ruşii în problema ortodoxiei sunt extremişti şi extrem de 
conservatori. Nu admit nici o modificare. Cred că ruşii sunt foarte mândri de credinţa lor. 

Zilele astea am citit mai mult despre un mit antic babilonian: eunuma elish. În 
babiloniană înseamnă când din înălţime. Cosmologia din acest mit este extrem de 
importantă pentru studiul teologic al Bibliei, fiindcă s-a păstrat în întregime. Acest mit 
spune că mai înainte de a fii universul nu a existat nimic decât apa. Acest element primar 
a fost identificat cu APSU, personificarea masculină a apelor dulci ale oceanului şi cu 
partea feminină Timat apa oceanică primordială sărată, reprezentată ca şi un monstru 
feroce. Prin împreunarea celor două ape s-a născut izvoarele cereşti [offsprings] care în 
schimb au dat naştere unei a doua generaţii de monştri. Acest proces a fost repetat 
succesiv. A venit un timp când tinerii au stricat pacea lui Timat şi Apsu prin 
comportamentul lor neastâmpărat. Planul lor a fost înfrânt. Astfel s-a restabilit înţelegerea. 


5 octombrie 1999, Mănăstirea Sfântul Tihon Pennsylvania 


Azi noapte am stat timp de 4 ore gândindu-mă mai mult la existenţa mea în mare. 
Mi-am repetat de mai multe ori că trebuie să reuşesc în ceea ce mi-am propus. Cred că în 
cele din urmă voi reuşii.... am un presentiment sau o premoniţie că o voi face. La ora 
actuală nu ştiu exact în ce arie de studii. Simt nevoia de a mă consacra în întregime unui 
domeniu de studiu teologic şi ştiinţific. Sau poate sunt atras de mistagogie. Am scris 
extrem de grăbit o scrisoare arhiepiscopului Andrei de la Alba lulia şi i-am spus ceea ce 
gândesc. 

Mă întreb dacă experienţa vieţii este întotdeauna ceva care poate fii gândit şi simţit. 
De mai multe ori am impresia că o altă parte din mine, inconştientul deţine cheia unor 
experienţe esenţiale. Simt uneori că acest curs firesc al vieţii se opreşte fără nici un motiv 
bine definit în sfera conştientă. Parcă te trezeşti dintr-o dată în altă dimensiune. De mai 


multe ori vorbind în engleză la cursuri simt că sunt într-o altă dimensiune, mult mai reală 
decât cealaltă. 

Aici am doi profesori care sunt fii duhovniceşti ai părintelui Rafail Noica, fiul 
filosofului Constantin Noica. Primul este profesorul Christopher Veniamin care a terminat 
patrologia la Universitatea din Oxford în Anglia. Este englez de origine şi îmi predă un fel 
de introducere în patrologie. La cunoscut personal şi pe Constantin Noica când şi-a vizitat 
fiul în Essex, Anglia. Formarea profesorului Veniamin este una pur britanică: temperat, plin 
de calm, serios, smerit şi tributar marilor opere critice la adresa filosofiei patristice. 

Mai este aici un american de origine grecească, Harry Boosalis care acum îşi face 
doctoratul în dogmatică la Tesalonic. El şi soţia lui Stela [care mi-a dat să mănânc nişte 
fructe din Grecia - cred că erau smochine] au studiat la Essex şi l-au avut ca şi duhovnic 
pe părintele Rafail Noica. Harry Boosalis este un om dezgheţat deşi nu este cleric. Tocmai 
s-a întors din Athos. Este mai mic de statură, cu o faţă afabilă, poartă un fel de ochelari 
rotunzi gen John Lenonn cu ramă argintie. 

Mai este aici şi un cuplu din Mexic chiar din capitala Mexicului: Mexico City: Emanuel 
şi Nancy. Nu se descurcă prea bine cu engleza dar când nu mai au ce face vorbesc în 
spaniolă. Emanuel Huglio Rodrigruez a terminat o şcoală teologică protestantă în Mexic 
dar acum s-a convertit la ortodoxie. Ştiu că în America de Sud ortodoxia este extrem de 
răspândită dar nu ştiu foarte bine cum este în America centrală. 

Mi se spune de la decanat că pot sta dacă vreau şi 30 de zile în Mexic, Cuba sau 
Canada fără o altă viză. 

Astăzi am vorbit pe internet cu o fată din Roma despre cum mai este viaţa pe acolo. 
Ştia engleză destul de binişor. La fel de bine azi noapte am fost extrem de ocupat cu 
cineva din Florida. 

Spiritul acesta slavon nu îmi face prea bine. Mă aruncă câteodată într-o melancolie 
devastatoare. Slavii au cele mai lirice răspunsuri liturgice: Gospodi pomilui are paleta 
sonoră cea mai melancolică. Acest contrast dintre melancolia ruşilor şi activismul 
american este o combinaţie ciudată şi nu ştiu dacă este prea reuşită. Modul de a privii 
lumea [weltanshaunugul lui Heidegger] este diferit şi plin de pragmatism exagerat. 
Mâncarea, îmbrăcămintea şi conduita lor este una programatică plină de simţul unei 
precizii de calculator. Mi se pare că materialismul este o obsesie pentru americani. La 
americani le plac motorizările, organizările strategice. Nu cred că ortodoxia în adevărul ei 
sens v-a fii o religie de viitor în America. Ortodoxia, mitologia şi mistagogia presupune în 
general un simţ mistic, o senzaţie care vine de dincolo, ceva care o ai în tine la nivel etnic. 

Nimic nu cred că v-a schimba traiectoria americanilor care se îndreaptă cu paşi spre 
un nou mileniu. Peste câteva lui v-a fii anul 2000 şi începutul unui nou mileniu. Biserica 
Ortodoxă nu este prea confortabilă societăţii americane. De fapt există o opoziţie directă 
dintre Biserica Ortodoxă şi societatea americană care este secularizată şi care înlocuieşte 
religia cu supertehnologiile. Ortodoxia a fost într-o permanentă opoziţie cu lumea externă: 
la început cu iudaismul, 
mai apoi cu imperiul roman [care a ucis sute de mii de creştini] 
mai apoi cu musulmanii [care au venit cu jihadul, sau doctrina războiului sacru] 
mai apoi a fost comunismul de sorginte atee [unii au spus că comunismul ar fii o 
formă de „ateism creştin”]. 

5. în cele din urmă în zilele noastre ne confruntăm cu materialismul, supra- 
tehnologiuzarea, cosumerismul şi erotismul extrem din societatea americană de 

acum care pe viitor intenţionează să se extindă peste toată omenirea. 
Secularismul apare pentru prima dată în secolul al IV-lea în jurul anului 313. 


În această seară în timp ce reveneam spre dormitor am dat de un sconx. S-a oprit el 
şi m-am oprit şi eu. A rămas pe loc...mi-a fost frică că v-a emite nişte gaze spre mine. Am 
remarcat că avea o coadă extrem de stufoasă. Dormitorul în care stau se numeşte Leonty 
[Leontie a fost un mare ierarh american de la începutul secolului al XX-lea]. Aici stau mai 
mult spre amurg unde mai este şi un lac. Se pot vedea castori, broaşte țestoase şi am 
văzut chiar şi un şarpe. Plutea pe apă. Culorile pe ampla paloare a frunzelor ruginite, 
vântul rece mă fac să mă simt undeva în Scandinavia. Rămân şi câte o oră uitându-mă în 
zare. Imediat în spatele institutului este un teren de golf. Nu prea văd rostul acestui sport. 
Prefer mai mult ping pong, care pare mult mai atletic şi inteligent. 


8 octombrie 1999 


Azi am fost pentru prima dată la un restaurant chinezesc din Anerica. Am fost cu 
profesorul Wilfred Royer. Am mâncat mai multe produce chinezeşti şi am avut o 
conversaţie de mai bine de 5 ore [7 pm la 1 am]. Royer are un doctorat în teologie la 
Universitatea Fordam din New York. Este un om extrem de inteligent. Îmi spune că 
originea lui este româno-franceză-turco-italiană. A vizitat până acum mai bine de 15 ţări 
de pe aproape toate continentele. Mâncarea chinezească este excelentă dar nu se poate 
să nu remarc că chinezoaicele care ne servesc nu sunt prea atractive. Sunt mult prea 
lipsite de viaţă şi nu prea sunt bine formate. 


12 octombrie 1999, Cină festivă în Pennsylvania 


leri şi azi am cunoscut un profesor universitar [care a predat la universitatea din 
Chicago] pe nume Peter Kotzer şi el îmi spune că are un doctorat în fizică. Momentan stă 
în New York şi are de gând să îşi facă mai mulţi prieteni fiziceni. Am discutat timp de 3 ani 
subiecte legate de legile fizicii şi raportul lor cu creaţia lui Dumnezeu. Acest domn Kotzer 
îmi spune că a fost delegat la Moscova un timp. Mai avea un prieten la care nu îi mai rețin 
numele care a studiat la Sfântul Vladimir sub George Florovsky. Nu ştiu dacă aceşti 
oameni îmi pot fii de folos dar sper să o facă. Pentru motive psihologice bine întemeiate 
sunt foarte calzi şi comunicativi. Am abordat şi mai multe teme sociale care s-au axat pe 
trei puncte: 

1. situaţia politică şi socială duplicitară a Americii [relaţiile interne între cetăţeni şi 
raportarea lor la condiţiile oferite de stat şi guvern; războiul din Vietnam, situaţia 
medicală a americanilor care este disperată la ora actuală pentru mai mulţi dintre 
ei]. 

2. situaţia învăţământului. S-au plâns că în America fără bani nu poţi faci nici o 
şcoală de performanţă. Am vorbit de mai multe ori de ceea ce implică un 
program de doctorat din punct de vedere american şi mi-au spus că pentru un 
doctorat în America guvernul plăteşte 400 de dolari şi se mai dau şi burse pentru 
cei care nu au fonduri. 

3. situaţia generală a conturilor care este o obsesie generică în America. Cel mai 
bogat este cel care are cel mai mare cont în bancă. 

Am mai discutat şi subiecte mărunte cum ar fii mecanicismul societăţii capitaliste şi 

răceala dintre oameni. 

Momentan mă gândesc şi parcă visez să îmi fac rost de un computer portabil. Simt 
nevoia lui pentru lucrările academice care le am de făcut. Pentru acum este extrem de 
scump dar m-ar putea ajuta să fac mai multe schimburi de informaţii cu situaţia din 
România. Azi noapte am vorbit cu mama şi fratele Alin din Cugir. Am vorbit mai multe 
despre starea mea. Ceea ce mă preocupă acum este să rezolv şi cu facultatea din Alba 
lulia. Voi pleca înapoi în Europa şi în România în anul 2000. 

La sfârşitul lunii am programată o vizită în Michgan la Mănăstirea Adormirii Maicii 
Domnului din Rivers Junction. Probabil o să mă întâlnesc şi cu arhiepiscopul Nathaniel 
Popp. Nu sunt sigur. 

Azi a fost o zii festivă la Institutul Sfântul Tihon. Au venit mai mulţi oameni din Ohio, 
New York, New Jersey şi alte state. S-a vorbit de viitorul institutului. Pe zi ce trece realizez 
că America nu are nici un fundament tradiţional. Se poate vedea pe feţele americanilor că 
sunt în căutarea la ceva etnic tradiţional. De mai multe ori am impresia că stau pe nisipuri 
mişcătoare mai ales când am fost cu nişte colegi prin nişte orăşele mai mici. Pe o stradă 
într-un orăşel din Pennsylvania de vreo 10000 de locuitori am numărat 12 biserici toate de 
culte diferite. _ 

Sunt şi cazuri de convertire interesantă. In această săptămână am avut mai multe 
discuţii cu un american care a venit din Olanda cu vreo 10 ani în urmă. A trecut la 
ortodoxie după ce în prealabil fusese catolic şi metodist. Convertirea lui la ortodoxie îmi 
spunea că a venit prin cartea de telefon. A găsit că există Biserici Ortodoxe. A mers să le 
viziteze i-a plăcut şi a rămas ortodox. Părea un om destul de bine ancorat în credinţă. 

Un alt vecin de al meu de cameră [în sensul că avem o baie comună] Sukorukov 
este interesant. Am mai multe discuţii cu el. Momentan îmi spune că locuieşte în 
California. A avut mai multe meserii. Nu îi înţeleg extrem de bine comportamentul. Îmi 
spune că a fost un om care a încercat mai multe lucruri până a ajuns la ortodoxie şi acum 
s-a decis să se facă preot. 

Zilele astea am mai multe discuţii cu profesorul Royer despre problema 
mitraismului. Imi spune că ar trebui să citesc nu ştiu ce carte are el. Este interesant să ştiu 
că în Ardeal sunt câteva biserici vechi care au altarul ortodox puse pe pietre pe care 
fusese un altar mitraitic. Sunt mai multe similitudini în mitraism cu creştinismul. 
Momentan citesc o nouă carte scrisă de Johannes Qusten Music, worship in pagan 
christian antiquity. Tot acum mai fac lecturi din sfântul maxim Mărturisitorul. Remarc 
cartea lui Andrew Louth pe ceastă temă. Această carte aduce mai multe puncte noi în 
relaţia lui Sfântului Maxim cu Evagrie Ponticul. Sunt mai multe aspecte pe care trebuie să 
insist. 

Îmi vine în minte imaginea lui Emil Cioran care a murit acum 4 ani. De morţi numai 
de bine. A fost un om eşuat dar poate mila lui Dumnezeu se v-a indura de el. Deşi nu l-am 
cunoscut părea un om simpatic. Gabriel Liiceanu era foarte încântat de el şi a făcut un 
interviu cu el. 


19 octombrie 1999 


În lumea bisericească avem mai multe cicluri 
1. ciclul vieţii noastre: naştere, împlinire şi moarte 

2. ziua este împărţită în două: ziuă şi noapte. 

3. ziua este împărţită în mai multe slujbe: vecernie [la Bunavestire, liturghia nu are 
un timp specific] 

4. ciclul săptămânal, în Rusia îi se spune vorscresenie. 

5. În cele din urmă este ciclul anului liturgic care începe la 1 septembrie. 

Aceste probleme sunt foarte actuale aici în situaţia ortodoxiei americane. Problema 

cilului anual şi a calendarului sunt alte câteva probleme majore. 


Azi am avut mai multe discuţii despre problemele finaciare ale studiilor în şcolile 
americane. Taxele pe mâncare sunt de 5000 sau 6000 de dolari pe an. Apoi sunt taxe 
pentru profesori. Un an de studii la o universitate medie din America se poate ridica şi la 
15,000 dolari anual. Mi se mai spune că anul trecut deci cu o promoţie mai înainte de 
mine a fost exmatriculat un an întreg între de 30 de persoane pentru motive disciplinare. 
Mi se spune că au fost exmatriculaţi fiindcă nu au avut o atitudine corespunzătoare. 

Decanul de aici Alexander Golubov îmi face impresia unui om amabil [aceasta până 
la proba contrarie]. Sunt nemulţumit cumva de institut că nu îmi oferă mai multe 
deschidere către mediul social american. Mai multe lucruri îmi rămân necunoscute. La ora 
actuală America este unul dintre cele mai celebre imperii din lume [asemenea perșilor, 
babilonienilor, macedonenilor sau a romanilor]. America este un imperiu care nu se 
extinde atât de mult prin cucerire teritorială ci prin cucerire economică şi mentală. 
Adevărul este că raportarea generică a Americii este lipsită de un punct central spiritual. 
Fiecare mare centru american are un alt centru de raportare spirituală şi acest lucru nu 
este bine. M-am săturat oricum de critica interminabilă interconfesională din America. Atât 
de mult material scris, tomuri şi volume întregi care nu spun nimic. Mi se pare că îmi pierd 
vremea şi bat apa în piuă! Societatea americană arată că nu interesează confesiunea în 
sine ci banii şi traiul confortabil. 


12 octombrie 1999 


leri am adus un nou computer pe care să îmi scriu temele şi exerciţiile. Este un 
model vechi. Deja trebuie să folosesc ochelari de protecţie fiindcă stau prea mult în faţa 
computerului. Este foarte interesant să vezi în pauză studenţi americani jucând basketbal 
în sutană. Mai joc şi eu basketbal dar nu este un sport care mă atrage. Mie dor de cărţile 
părintelui Steinhardt. Văd pe rafturile bibliotecii toate cele 23 de volume ale enciclopediei 
istoriei religiei a lui Mircea Eliade. 


26 octombrie 1999 


Lupte puternice cu mine însumi. În special noaptea energia neuronală din creier nu 
se deconectează imediat şi stau treaz până la 1 sau 2 noaptea, citind sau ascultând 
muzică. Tot ceea ce pot face este să sper într-o diminuare a acestui simptom. Pe de altă 
parte energia internă nu se converteşte în direcţia intelectului şi mai multă energie se 
pierde din mine. Noaptea mă mişcă până transpir. Apoi pot dormii. Poate îmi lipsesc mai 
multe relaţii inter-umane? Nu ştiu. 

Din nou fac mari încercări să îl citesc pe Shakespeare pentru o mai bună înţelegere 
a spiritului limbii engleze... sunt pierdut într-o deznădejde ucigătoare în acest sens fiindcă 

în Shakespeare sunt atât de multe cuvine arhaice străine că mintea mi se stopează. Poate 
sunt o persoană sau un individ mult prea comod? Recunosc că îmi forţez mintea să 
meargă mai departe deşi ea parcă nu vrea. Totuşi ediţia asta care o am pe masă a lui 
Shakespeare mă obsedează în continuare. Stă acolo de mai bine de o săptămână şi parcă 
nu se întâmplă nimic....ce păcat că nu mai am acea nevoie a scrisului şi a cititului. 

Unicul autor pe care îl citesc în mare şi care îmi place este Mircea Eliade. În 

biblioteca de aici toate drumurile duc spre el. Este ciudată şi interesantă această atracţie 
a mea spre el. Cred că este un om care a marcat mai multă lume şi aici mă includ şi pe 
mine. Poate ar fi fost bine să fiu un istoriolog al religiilor. Poate sau poate Dumnezeu nu 
vrea aşa. Am în minte un plan de transfigurare a istoriei religiilor în spre ortodoxie. Văd 
istoria religiilor culminând în întoarcerea la ortodoxie. Dar lucru necesită mult lucru. Nu 
sunt sigur că un asemenea plan este potrivit pentru mine. Poate fii ceva extrem de 
periculos. La ce bun în cele din urmă? Mai ales fiindcă generaţiea de studenţi de acum nu 
converge în spre o astfel de direcţie. De ce să mă lupt cu morile de vânt? Studenţimea de 
azi adulează pragmatismul. 
_ Este bine că în această perioadă am mai mult timp să îmi fac introspecţii lăuntrice. 
Imi tot vine în minte faptul că nu sunt genul de academic care să fiu prea interesant de 
detalii picante culturale sau academice. De obicei îmi place ceea ce este esenţial. Nu ştiu 
de unde am această tendinţă spre esenţial. Nu sunt prea mulţumit de stilul în care scriu şi 
în care vorbesc. Interesul meu ultim este doar să modific ceva din structurile mele interne 
ale celor cu care intru îl dialog. Adevărul este că nu mă interesează prea mult o persoană 
şi ceea ce ea vedea ea într-o anumită situaţie, ci în general mă interesează ceea ce pot eu 
dovedii (de obicei îmi place să îmi arăt superioritatea ceea ce nu este bine). Când discut 
cu cineva îmi place să merg până la nivelul ultim: o discuţie cu mine poate fii decisivă 
pentru cursul evenimentelor vieţii interlocutorului şi mai ales a relaţiei dintre noi: putem fii 
cei mai buni prietenei sau ne putem ignora. Am învăţat să nu las în urma mea duşmănii. A 
fost un exerciţiu greu. 

Starea mea lăuntrică este ceva care se schimbă extrem de repede. De ce să nu 
spun că de mai multe ori sunt cum bate vântul? Ba sunt bucuros, ba sunt stăpânit de o 
pasiune sau o tendinţă pregnantă, ba într-o rugăciune arzândă, ba nu mai fac nimic. 
Perioada de studii din România mi se pare că a fost neproductivă. A fost mai mult un fel 
de exerciţiu de acumulare de informaţii. Toate lumea în spune că trebuie să vină un 
moment în care să dai afară ceea ce ai cumulat interior. Cel mai bine spus trebuie să vină 
un moment în care să creezi. „Să crezi” este un verb extrem de ispititor pentru mine în 
zilele astea. Am impresia că nu am creat nimic important. Simple mutații, nimic esenţial, 
nimic de valoare sau de referinţă... 

In ultima vreme mă simt bine lângă o sticlă de Pepsi Cola. Nu mi-a plăcut butura dar 
când citesc mă atrenează o sticlă de Pepsi. Întâmpin mai multe dificultăţi financiare în 
ultima vreme. In şcoală de mai multă vreme se simte un aer de confidenţionalitate. 
Confindenţionalitatea este un lucru cu care nu mă prea împac. Porabil că am reuşit să fac 
ceva vălvă în jurul meu. Nu ştiu dacă este bine dar aşa sunt cei de 20 de ani ca şi mine. 
Este foarte greu să îţi dai seama cine este duplicitar şi cine nu este între colegii mei. Ceea 
ce remarc este că americanii nu sunt duplicitari când vine problema de organizare. 

Simt acum că provin dintr-o ţară latină unde lucrurile se pot sucii oricând. Americanii 
nu au o intuiţie mistică a lucrurilor, ci ceea ce au ei sunt mai mult un fel de simple reliefări 

de context sub chipul pragmatismului. Sunt momente în care nu sunt confortabil în 
Pennsylvania. Sunt foarte critic în general. 

În timpul cinei de azi am mai multe contradicții cu preşedintele studenţilor, o 
persoană din New Jersey. Este înalt, uscăţiv, poartă cioc şi are un păr şaten nepieptănat 
[nu arată extrem de bine] şi care mi-a spus de mai multe ori că „ecclesiologia euharistică” 
a părintelui Schmemann, Meyenford şi Zizioulas este extraordinară. Nu am fost împotrivă 
dar l-am contrazis aşa de dragul de a ne contrazice. Am mai discutat de Tereza de Avila, 
Tereze de Liseux, Toma Aquino, Rabindranat Tagore...ne-am contrazis dar cred că am fost 
bine aşa. La final a fost extrem de iritat şi a plecat spunându-mi cu voce tare că nu există 
mântuire afară din trupul euharistic al lui Hristos. Nu am zis nu dar nici da. 

Tot azi în vine în minte o amintire din copilărie când am intrat la familia Dubleş de 
pe strada 6 martie acum Suseni. În casă ei aveau o un tablou icoană cu judecata de apoi. 
Aveam vreo 6 ani şi a fost prima imagine care am văzut-o cu Judecata de Apoi. Cred că 
imaginea era o reproducere după cea de la Schitul Darvari din Bucureşti. Am simţit extrem 
de multă frică când am văzut toate aceste suflete condamnate la iad. Poate a fost un 
avertisment al lui Dumnezeu pentru mine? Imaginea mi-a dat fiori. Nu ştiam că v-a existat 
o Judecată de Apoi. Foarte rar mi-a fost dat să simt lucruri atât de profunde în jurul 
icoanelor. Acea icoană m-a chemat spre Hristos cumva. Mobila bătrânească, atmosfera 
ascetică ce o degaja, mirosul pe care îl degaja planetele din jurul icoanei au rămas adânc 
impregnate în mine. Acelaşi lucru l-am simţit când am fost la familia Drăgoi. Ei aveau o 
icoană catolică cu Domnul lisus Hristos şi îmi spuneau că Dumnezeu are mare putere şi să 
fiu atent la acest lucru...a fost o experienţă dar nu cred că a fost extrem de importantă. 

Cred că cunoaşterea ultimă stă dincolo de această lume, fiindcă lumea de aici este 
mai mult o lume a conceptelor. Epistemologia dă mai multă cunoaştere despre ceva. 
Cunoaşterea te face să teraportezi la lumea lui Dumnezeu cumva. Dumnezeu este dincolo 
de lumea noastră cum spune grecii în ronocg vnepovpoviog, locul transcendent. Sufletul 
omul se simte mult mai atras de Dumnezeu decât trupul său fiindcă este mai aproape de 
natura lui Dumnezeu. Este aceiaşi necesitate între suflet şi Dumnezeu. Asta este de fapt 
teoria lui Platon, Lon anaykn. 

Azi am pierdut orele de filosofie cu profesorul Royer şi am primit în clasă un alt 
ablsovent din Oxford. Ore care nu au nici un mesaj. Sunt fără nici un entuziasm. Doar 
tramsmitere de informaţii pure. Se spune că Platon credea că sufletul are 3 concepţii: 

AOYyLOTLKOG omul inteligent, 

Ovuikov partea care voieşte 

EruOtuvrikoc partea dorinţei. 

Remarc că unii dintre profesorii mei nu au stil. Stilul academic britanic este unul lent 
în mare, apăsat cu un accent ondulatoriu şi surprinzător la finalul expresiei. 

Din nou ajung la concluzia să nu îmi pierd speranţa, să nu deznădăjduiesc şi să merg 
mai departe în procesul creaţional. Simt nevoia de a crea ceva la nivel intelectual şi ceva 
ultim care să mulţumească. De prea multe ori mă descopăr ca fiind într-un fel de 
mediocritate. Mă simt un diletant notoriu şi mă văd un trădat de propria fiinţă. Încerc să 
găsesc tot felul de imagini exterioare de care să mă înconjor. Te simţi pe tine ca şi cum ai 
încerca să joci un rol. Parcă devii tu însuţi propriul actor. 

Ajung al concluzia că trebuie să fac o incursiune majoră în patristica ortodoxă din 
nou. Sunt mai multe cărţi care mi le-am propus să le citesc în România şi nu am reuşit. 
Deşi am o fire contradictorie voi merge pe drumul cunoaşterii în continuare. 

Azi este o zii târzie de toamnă. Frunzele au căzut, iarba s-a uscat şi eu mă simt 
teribil de nu ştiu cum. Visez cu ochii deschişi la case şi mă fac că citesc nişte studii despre 
Dionisie Areopagitul. Mi se par studii slabe fiindcă era prezentat numai punctul de vedere 
catolic. V-a trebui să citesc integrala lui Dionisie Areopagitul în engleză, fiindcă în 
româneşte ediţia lui Stăniloae îmi face peri albi. Dionsie Areogpatul exercită asuprea mea 
o mare influenţă. Palpit la ideile lui, dar mă desumflu imediat când văd traducerea proastă 
a lui. El rămâne pentru mine una dintre cele mai frumoase şi interesante figuri ale Bisericii 
Ortodoxe. Ce n-aş da să fiu şi eu înzestrat cu atâta putere speculativă ca şi Dionisie 
Areopagitul? 


28 octombrie 1999 3 am noaptea 


Sunt treaz. Mai înainte a plecat din camera mea Wilfred Royer. Am discutat despre 
România şi o posibilă vizită a lui la noi. Am asculta muzică psaltică românească. Royer 
este deschis la orice discuţie decentă în mare. Este un lucru care îmi place la el. Am vorbit 
la un moment dat despre mania de a cucerii a lui Alexandru Macedon. Seara am fost la un 
restaurant italian şi nu mai ţine minte pe unde. Am discutat mai mult cu un student din 
Sank Petersburg despre situaţia şcolilor de economie americane care sunt inferioare 
comparativ cu cele europene. 

Nu mă simt prea bine şi am primit mai puţine veşti de acasă din România. Mai mult 
mâncături americăneşti sunt acceptabile. Într-o discuţie cu un alt student din Rusia îmi 
spunea că mai multe restaurante chinezeşti din America nu fac de fapt mâncare 
chinezească fiindcă el a fost în China şi a văzut că mâncăturile din China nu corespundeau 
cu mâncăturile chinezeşti din America. Este o situaţie ambiguă şi nu simt multă simpatie 
faţă de modul chinezesc de a fii. Chinezii fac o grămadă de bani în restaurantele din 
America. 

La finalul zilei mă gândesc mai mult la Ronald Reagan. A fost un preşedinte de 
succes. 


29 octombrie 1999, Michigan [Mănăstirea Adormirii Macii Domnului] 


Am ajuns cu David Subu în Michigan după mai bine de 12 ore cu maşina. Oasele mi- 
au amortit în maşină. Am traversat Pennsylvania şi Ohio. David mai are un masterat în 
istoria religiilor. Pe drum avem mai multe discuţii. Atmosfera din Michigan este una 
frumoasă cred. 


30 Octombrie 1999 Michigan 

Astăzi am avut o discuţie lungă cu Părintele Roman Braga. Punctul central al 
discuţiei a fost că nu poţi avea o intuiţie mistică numai prin studiu. Studiul nu face nimic 
altceva decât să îşi dezvolte o memorie a citatelor şi nimic mai mult. Numai printr-o 
interiorizare sistematică poţi ajunge dincolo de tine. Reuşeşti să te autodepăşeti numai 
când rămâi tu cu tine însuşi şi când te contemplezi în interioritatea fiinţei tale. 


15 noiembrie 1999, South Canaan Pennsylvania 

A avut un coşmar şi nu mai ştiu ce a fost. Se făcea mi mi-am pierdut conştiinţa timp 
de vreo 2 luni. Era îngrozitor, ca şi cum m-aş fii trezit dintr-un somn în care nu mai era 
nimic şi parcă eram într-o stare de paralizie totală. Am fost trezit din fericire de prietenul 
meu Dimitri şi am făcut o plimbare. El vrea să plece în Siria la Damasc pentru a studia mai 
mult orientul. Discutăm mai mult despre Siria. Cu puteri mici încerc să fac un studiu 
despre Georges Florovsky. Am primit mai multe încurajări din Cleavland Ohio de la un 
părinte pe nume Remus Grama. 

Tot în această perioadă port mai multe schimburi de scrisori cu Părintele Calciu 
Dumitreasa care mă întrebă dacă îmi funcţionează computerul şi dacă am nevoie de unul 
nou. Suntun om terminat fără un computer bun. Mă gândesc foarte mult că viaţa este de 
mai multe ori un fel de hăţiş şi trebuie să îi croieşti un drum prin el. Este greu pentru cei 
care rămân o viaţă anonimi. Sunt oameni care nu ştie nimeni că au venit în această viaţă 
şi nici că vor pleca din ea. Poate din acest lucru am mai multe dureri de cap. Am renunţat 
de mai multe ori la pat şi dorm şi pe podea. Paradoxal patul mă face să mă simt luxos. 

Zilele astea încerc să descifrez câteva crâmpeie din viitorul umanităţii: v-a fii o lume 
maşină. Nu pot să îmi explic de unde vine această tendinţă mecanică a lumii americane. 
Este o lume care este ahtiată după perfecțiunea materială. Computere, cifre, indicii, 
regulamente... toate sunt bune dar ele nu justifică tendinţa postmodernistă de a abdica de 
la orice fel de spiritualitate. 


16 noiembrie 1999, 1, 30 am 


Noapte târzie. Am urmărit o emisiune TV despre benzile rock heavy metal din 
America. Impresiile sunt dezgustătoare: oamenii pot devenii josnici de mai multe ori. 
Relaţiile mele cu Igor sunt mai bune când i-am spus că este un om mult prea impersonal. 
Mâine am un examen de presesiune la dogmatică. Dogmatica în America este simplă şi 
foarte la obiect. 


19 noiembrie 1999, 4 am [noaptea] 


Noaptea asta nu am dormit deloc fiindă s-a anunţat la radio o ploaie de meteoriți. 
Am stat cu prietenii udându-ne pe cer să vedem ploaia de meteoriți. M-a cuprins din nou o 
stare de melancolie. Am început să mă gândesc la Galileo Galilei. El vorbea despre 
observaţiile planetelor Mediceene care au fost descoperite de el. Aceste planete după 
Galileo uneori sunt înaintea lui Jupiter prin intermediul unor intervale suplimentare şi sunt 
nemişcate spre est şi vest prin câteva trăsături înguste. Aceste planete se învârt în cicluri 
inegale. Este interesant că Jupiter le separă şi le adună pe toate planetele de acest gen. 
Este interesant ce spunea Galileo despre Jupiter. 

Dar ceea ce este cel mai interesant este jurământul făcut de Galileo în faţa 
inchiziţiei, fiind suspectat de erezie. Pedeapsa la care a fost condamnat Galileo a fost să 
subscrie la jurământul de exilare pe un termen nedefinit. Cartea sa Dialog despre cele 
două sisteme [principale] a fost interzisă formal. Inchiziția a denumit descoperirea lui 
Galileo ca fiind o crimă: crima lui Galileo de Goergia de Sabtillana. lată cum sumariza 
jurământul: „eu Galilei Galilei, fiul lui Vicenzo Galilei, florentinul, în vârstă de 70 de ani mă 
critic aspru în mod personal înaintea acestui tribunal şi îngenunchind înaintea voastră jur 
cardinali şi inchizitori...jur că totdeauna am crezut, cred şi prin voia lui Dumnezeu voi 

crede şi în viitor tot ceea ce a fost ţinut, predicat şi învăţat de Biserica Catolică şi 
Apostolică...trebuie cu desăvârşire să abandonez falsa opinie că soarele este centru lumii 
şi e nemişcat şi că pământul nu este centrul universului şi se mişcă...” 

Mai multe lucruri am citit despre acest lucru în cartea The sleepwalkers [Lunaticii] în 
biblioteca judeţului Alba chiar în acest an prin aprilie sau mai. În timp ce priveam cerul 
gândul meu s-a dus înapoi la România şi la ceea ce am lăsat acolo. De fiecare dată când 
văd un avion zburând încep să mă cuprindă melancoliile după casă. Dar asta se întâmplă 
într-un mod temperat fără prea multe remuşcări. 

Azi am citat un rezumat [sinteză critică] la adresa lui Eliade, făcută prin anii 1960, 
de un american pe nume Altzier şi publicată în Philadelphia. Sunt acolo multe confuzii cu 
multe conotaţii negative: Eliade ca şi luptător al sacralităţii, ca succesor şi luptător după 
Soren Klerkegaard şi Heidigger în facerea creştinismului oriental sau Eliade tributar unei 
concepţii despre lume, ceea ce ruşii numesc mirosojerţanie. Cred că sunt aberaţii. Dacă s- 
ar căutat mai mult poate că s-ar găsii în Eliade un fel de nostaglie după Biserica Ortodoxă 
pe care acesta a cunoscut-o în tinereţe. 

În această perioadă de timp devin familiar cu scrierile unui mitolog american Joseph 
Campbell. Citesc o carte An open life despre Campell. Nu ştiu prea multe dar în jurul lui se 
ascunde ceva şi nu ştiu ce. Campbell spune că există mai multe tradiţii a pieilor roşii sau 
indigene care spune el sunt un fel de naştere virginală ca şi cu fecioara Maria. Sunt mai 
multe grupuri de piatră la civilizațiile aztecilor care arată un om ce poartă o cruce în spate. 
Citesc pe Campbell şi el este de părere că omul „trebuie să îşi urmeze extazul propriu.” 
Crede el că nu trebuie să fii interesat numai de bani şi bunuri materiale ci şi de alte lucruri 
spirituale. În acest punct de vedere sunt de acord cu Campbell dar nu înseamnă că sunt 
un adept al gândirii lui. Este bine să ne urmăm visele proprii dar în anumite limitele sau 
restricţii. Mai multe dintre visele noastre nu sunt în armonie cu contextul social şi istoric şi 
trebuie să fim realişti. 

Este timpul să dorm. Mâine voi fii de rând la altar. V-a fii hirotonit un coleg de al meu 
pe nume John Armstrog. El v-a avea o săptămână de practică liturgică. 


23 decembrie 1999, New York Spring Valley 


Vacanţa de iarnă o voi petrece în statul New York. Am făcut o vizită la Metropolitan 
Museum of Arts din New York. Am vizitat ieri cel mai mare centru de artă tibetană (afară 
din Tibet] în New Jersey, Newask, ceea ce a fost o experienţă incitantă. S-a adus în 
America un altar tibetan de-a lui Dalailama. Sunt interesante în mare camerele cu artă 
elizabetană. Vizitez scrut New Jersey unde mă întâlesc cu un preot care a studiat în 
România. Petrec mai multă vreme la un restaurant portughez unde au un fel de creveţi din 
insulele caraibe. 

